
Diben y Swydd
	Cyflawni ymchwil ym maes arbenigol delweddu cyseiniant magnetig microstrwythurol a chyfrannu at berfformiad ymchwil cyffredinol yr Ysgol a'r Brifysgol, gan gynnal ymchwil a fydd yn arwain at gyhoeddi allbynnau ymchwil ansawdd uchel. Bydd deiliad y swydd yn mynd ar drywydd rhagoriaeth mewn ymchwil yn rhan o Ddyfarniad Darganfod Wellcome pwysig ac yn cyfrannu at raglen o niwroddelweddu hydredol sy'n flaenllaw yn rhyngwladol.



Dyletswyddau a Chyfrifoldebau
	· Cynnal ymchwil MRI microstrwythurol uwch a chyfrannu at berfformiad ymchwil cyffredinol yr Ysgol a'r Brifysgol drwy gynhyrchu canlyniadau mesuradwy gan gynnwys gwneud ceisiadau am arian, cyhoeddi mewn cynadleddau a chyfnodolion academaidd cenedlaethol a rhyngwladol, a recriwtio a goruchwylio myfyrwyr ymchwil ôl-raddedig.
· Datblygu a gweithredu ar amcanion ymchwil, piblinellau dadansoddol a chynigion ar gyfer eich ymchwil eich hun ac ymchwil gydweithredol yn Nyfarniad Darganfod Wellcome, gan gynnwys cynigion ariannu ymchwil.
· Paratoi dogfennau moeseg ymchwil a llywodraethu ymchwil yn ôl yr angen ar gyfer astudiaethau sy'n cynnwys cyfranogwyr dynol.
· Adolygu, syntheseiddio a gwerthuso llenyddiaeth ymchwil bresennol yn feirniadol ym maes niwroddelweddu microstrwythurol a niwroddatblygu.
· Mynd i gynadleddau, seminarau a gweithdai cenedlaethol a rhyngwladol a chyflwyno ynddynt yn ôl yr angen.
· Cyfranogi'n llawn yng ngweithgareddau a chyfarfodydd ymchwil yr Ysgol a CUBRIC.
· Datblygu a chynnal rhwydweithiau ymchwil yn fewnol a'r tu hwnt i'r Brifysgol, i ddylanwadu ar benderfyniadau, archwilio gofynion ymchwil y dyfodol, a chefnogi cydweithio a chyfnewid gwybodaeth.
· 

DYLETSWYDDAU PENODOL
· Arwain ac ymgymryd â chasglu, prosesu, modelu a dadansoddi data MRI uwch gan ddefnyddio systemau MRI graddiant tra chryf (Connectom) a systemau MRI maes tra uchel (7T).
· Datblygu, mireinio a dilysu piblinellau prosesu cadarn ar gyfer data MRI microstrwythurol hydredol, gan gynnwys cywiro symudiad, lliniaru arteffactau a rheoli ansawdd.
· Integreiddio allbynnau delweddu â data gwybyddol, ymddygiadol a seiciatrig mewn cydweithrediad â chydweithwyr rhyngddisgyblaethol.

ARALL 
· Ymgysylltu'n effeithiol â sefydliadau diwydiannol, masnachol, clinigol a sector cyhoeddus, sefydliadau proffesiynol a sefydliadau academaidd eraill i gofi proffil yr Ysgol a'r Brifysgol a mynd ar drywydd cyfleoedd cydweithredol. Bydd disgwyl i'r gweithgareddau hyn gyfrannu at waith yr Ysgol a gwella ei phroffil rhanbarthol a chenedlaethol
· Datblygu’n bersonol ac yn broffesiynol mewn modd priodol i'r rôl a'r cam gyrfa er mwyn gwella perfformiad.
· Cymryd rhan yng ngweinyddiaeth a gweithgareddau'r Ysgol er mwyn hyrwyddo gwaith yr Ysgol, CUBRIC, y Brifysgol yn ehangach a thu hwnt.
· Ymgymryd ag unrhyw ddyletswyddau eraill na chynhwysir uchod, ond sy’n cyd-fynd â’r rôl.




Manyleb yr Unigolyn
	Meini Prawf Hanfodol 

	Cymwysterau ac Addysg
1. Gradd ôl-raddedig ar lefel PhD (neu bron â chwblhau / cyflwyno) mewn ffiseg MRI, ffiseg feddygol, niwroddelweddu, peirianneg fiofeddygol, niwrowyddoniaeth, neu ddisgyblaeth feintiol gysylltiedig.

Gwybodaeth, Sgiliau a Phrofiad
2. Arbenigedd sefydledig a phortffolio ymchwil amlwg mewn MRI tryledu ac MRI microstrwythurol, gyda dealltwriaeth ddofn o gaffael data, rhagbrosesu, dadansoddi meintiol a dehongli.
3. Gwybodaeth am statws cyfredol ymchwil mewn modelu a chasgliadau microstrwythurol (e.e. modelau trylediad aml-adran, amcangyfrif diamedr neu ddwysedd acson, metrigau sensitif i myelin, tractograffeg/tractometreg), gan gynnwys y gallu i werthuso rhagdybiaethau a chyfyngiadau modelau.
4. Gallu diamheuol i gynllunio, datblygu a chynnal piblinellau prosesu a dadansoddi MRI cadarn, gan gynnwys cywiro arteffactau, rheoli ansawdd ac atgynhyrchadwyedd ar draws sesiynau a setiau data.
5. Tystiolaeth o arloesedd mewn datblygu methodolegol o fewn dadansoddi niwroddelweddu microstrwythurol, megis creu, ymestyn neu fireinio dulliau, modelau neu lif gwaith dadansoddi yn feirniadol.
6. Hanes cryf o gyhoeddi, sy'n dangos y gallu i gyflawni allbynnau ymchwil ansawdd uchel mewn modd amserol gan arwain at gyhoeddiadau mewn cyfnodolion blaenllaw a adolygir gan gymheiriaid a/neu gynadleddau rhyngwladol.
7. Gwybodaeth a dealltwriaeth am gyllid ymchwil cystadleuol sy'n ddigonol i gyfrannu'n ystyrlon at ddatblygu cynigion ariannu a chyflawni ymchwil a ariennir.

Cyfathrebu a Gweithio’n Rhan o Dîm
8. 8. Gallu diamheuol i gyfathrebu’n wyddonol yn glir, yn effeithiol ac yn argyhoeddiadol ar lafar ac yn ysgrifenedig 
9. 9. Gallu i ysgogi a goruchwylio gwaith eraill mewn tîm ymchwil rhyngddisgyblaethol, rhyngwladol

Arall
10. 10. Gallu amlwg i weithio'n annibynnol gyda menter a chreadigrwydd, gan ddangos barn gadarn, arloesedd a rheolaeth effeithiol o dasgau ymchwil cymhleth heb oruchwyliaeth agos.


	Meini Prawf Dymunol 

	1. Profiad o ddysgu peirianyddol neu ddulliau'n seiliedig ar ddata a gymhwysir i niwroddelweddu.
2. Profiad gyda MRI graddiant tra chryf (e.e. Connectom) a/neu MRI maes tra uchel (7T).
3. Profiad gyda thechnegau delweddu sy'n sensitif i myelin (e.e. trosglwyddo magneteiddio, relacsometreg neu dderbynnedd).
4. Profiad o astudiaethau carfan hydredol a/neu boblogaethau datblygiadol neu seiciatrig.




Gwybodaeth Ychwanegol
	Canolfan Ymchwil Delweddu’r Ymennydd Prifysgol Caerdydd (CUBRIC)
Pam fod y prosiect hwn yn unigryw
Mae'r rhan fwyaf o astudiaethau niwroddelweddu datblygiadol wedi'u cyfyngu i fesurau macrostrythurol neu ddirprwyon microstrwythurol anuniongyrchol. Mae'r rhaglen hon yn mynd ymhell y tu hwnt i hynny. Gan ddefnyddio graddiannau tra chryf ac MRI maes tra uchel, gallwn archwilio priodweddau microstrwythurol penodol meinwe'r ymennydd in vivo, gan gynnwys diamedr a dwysedd yr acson, myelineiddio, maint soma, a chyfraniadau signal penodol i adrannau—yn ystod cyfnod hollbwysig o ad-drefnu'r ymennydd.
Mae'r astudiaeth yn cyfuno:
• Cynllunio hydredol cyflymach sy'n cwmpasu plentyndod hwyr hyd at lencyndod
• Ffenoteipio microstrwythurol dwys, gan gysylltu priodweddau lefel meinwe â gwybyddiaeth, prosesu affeithiol, a risg iechyd meddwl
• Cymhariaeth uniongyrchol o ddatblygiad nodweddiadol â niwroddatblygiad annodweddiadol mewn carfan risg uchel a ddiffiniwyd yn enetig
Y canlyniad yw set ddata sydd â'r pŵer i fynd i'r afael â chwestiynau mecanistig am ddatblygiad nad ydynt, hyd yn hyn, wedi bod o fewn gafael.

Tîm amlddisgyblaethol sy'n arwain y byd
Byddwch yn rhan o gydweithrediad gwirioneddol amlddisgyblaethol dan arweiniad arbenigwyr rhyngwladol cydnabyddedig mewn:
• MRI microstrwythurol a modelu tryledu
• Niwrowyddoniaeth wybyddol ddatblygiadol
• Gwybyddiaeth affeithiol a chymdeithasol
• Modelu ystadegol hydredol
• Risg genetig a seiciatreg niwroddatblygiadol
Mae'r amgylchedd yn ddeallusol gyfoethog, yn gydweithredol ac yn gefnogol, gyda disgwyliadau cryf o ran cyhoeddi amserol ansawdd uchel, cyfnewid gwyddonol agored, a datblygu gyrfa. Anogir ymchwilwyr ôl-ddoethurol i ddatblygu hunaniaeth ddeallusol glir a chânt eu cefnogi i ddatblygu llwybr annibynnol.

CUBRIC: amgylchedd ymchwil eithriadol
Mae CUBRIC yn un o ganolfannau niwroddelweddu blaenllaw Ewrop sy'n cynnig seilwaith ac arbenigedd ar lefel na welir yn aml drwy'r byd. Mae'r cyfleusterau'n cynnwys:
• Un o bedwar sganiwr Connectom yn unig ledled y byd
• MRI maes tra uchel (7T)
• Cymorth cyfrifiadura uwch a rheoli data helaeth
• Màs critigol o ymchwilwyr sy'n gweithio ar ficrostrwythur, MRI meintiol, a niwroddatblygiad
Mae gan y ganolfan hanes cryf o drosi datblygiadau methodolegol yn gyhoeddiadau effaith uchel ac o gefnogi ymchwilwyr ôl-ddoethurol i mewn i gymrodoriaethau a rolau academaidd neu rolau uwch mewn diwydiant.






